

**Republika e Kosovës**

**Republika Kosova-Republic of Kosovo**

***Qeveria – Vlada – Government***

Ministria e Arsimit, Shkencës, Teknologjisë dhe Inovacionit / Ministarstvo obrazovanja, nauke, tehnologije i inovacije / Ministry of Education, Science, Technology and Innovation

Departamenti i Arsimit të Lartë dhe Shkencës si dhe Këshilli Shkencor i Ministrisë së Arsimit, Shkencës dhe Teknologjisë, në mbështetje të Ligjit nr. 04/L-135 për Veprimtari Kërkimore Shkencore dt. 28 mars 2013 (Gazeta zyrtare nr. 11/02 maj 2013) dhe Udhëzimit administrativ nr. 26/2016 i dt. 22.11.2016 për grante për projekte të vogla shkencore, shpall:

**KONKURS**

**(Për projekte të vogla shkencore)**

Me të cilin ftohen institucionet kosovare të shkencës dhe shkencëtarët kosovarë të cilët përkrahen nga ndonjë institucion kërkimor-shkencor, që të konkurrojnë për përfitimin e granteve shkencore në kategorinë e **Projekteve të vogla shkencore** (deri 10.000 euro për projekt, me kohëzgjatje prej 6 deri në 12 muaj).

Projektpropozimi duhet t`u përkasë fushave prioritare shkencore sipas Programit Kombëtar të Shkencës ku përfshihen:

* Burimet natyrore, energjia dhe mjedisi;
* Prodhimi bujqësor dhe siguria e ushqimit;
* Kërkimi mjekësor;
* Studime ekonomike dhe sociale;
* Studime gjuhësore, kulturore dhe historike;
* Kërkime ndërdisiplinore për teknologjitë e komunikimit dhe informacionit.

**Kushtet e veçanta të aplikimit:**

1. Aplikacioni i plotësuar dhe i nënshkruar nga bartësi dhe udhëheqësi i institucionit mbështetës dhe i vulosur;
2. Kandidati duhet të jetë shtetas i Republikës së Kosovës;
3. Letërnjoftimi i aplikuesit (kopja);
4. Bartësi të jetë me doktoraturë;
5. Bartësi të ketë të botuar në revista të indeksuara në Web of Science apo Scopus të paktën një punim shkencor si autor i parë në tri vitet e fundit apo brenda kësaj periudhe të ketë të botuar së paku një monografi shkencore me ISBN;
6. Tre hulumtues të cilët janë të punësuar në të njëjtin institucion mbështetës;
7. Një ekspert i fushës nga jashtë vendit;
8. Inkuadrimi i së paku dy studentëve të nivelit master / doktoratë;
9. Shkresë e veçantë nga dekani që projekti nuk është realizuar asnjëherë më parë në asnjë formë, (jo deklarata e formularit të MASHTI);
10. Deklaratë nën betim nga secili pjesëmarrës/anëtar veç e veç në projekt ku ai/ajo zotohet se do të angazhohet në kryerjen e aktiviteteve të parapara me projekt;
11. CV-të dhe listat e publikimeve të bartësit dhe hulumtuesve të angazhuar në projekt;
12. Projekti i dorëzuar në formë fizike dhe USB / CD;

Aplikim i suksesshëm është çdo aplikim që i plotëson kushtet e parapara me konkurs dhe Udhëzim Administrativ (MASHTI) Nr. 26/2016 për aplikim në projektet e vogla shkencore.

**Financimi:**

Kohëzgjatja: minimale 6 muaj; maksimale 12 muaj.

Granti mbulon këto shpenzime që lidhen me projektin:

* Pajisje të posaçme (pajisje laboratorike, mjete shpenzuese, softverë, libra, etj.),
* Vizita afatshkurtra,
* Konferenca ku prezentohen rezultatet e projektit përfitues,
* Shpenzime udhëtimi dhe akomodimi,
* Shpenzime të punës në terren,
* Shpenzime për këshilltarët e jashtëm,
* Pagesa për studentë të angazhuar në projekt.

**Dorëzimi i dokumenteve:**

Dorëzimi i dokumenteve bëhet në **zyrën numër 4 në arkivën e MASHTI-it**, ndërsa formulari dhe dokumentacioni shtesë për këtë grant mund të shkarkohen në webfaqen e MASHTI-it: [www.masht.rks-gov.net](http://www.masht.rks-gov.net).

Mbishkrimi në zarf duhet të ketë këtë përmbajtje: Aplikimi për projekte të vogla shkencore, së bashku me emrin dhe mbiemrin tuaj apo emrin e institucionit.

Afati për konkurrim për këtë thirrje është nga data **04.04.2024** deri më datën **23.04.2024** në orën **16:00**.

**Sqarime shtesë:**

**Aplikacioni i pakompletuar ose jashtë afatit kohor nuk do të shqyrtohet.**

* Aplikimet të cilat e kalojnë vlerësimin teknik/administrativ, do të vlerësohen nga këshillat e fushave shkencore.
* Përfituesit nga vitet e kaluara të cilët nuk i kanë përmbushur obligimet sipas kontratës së nënshkruar, nuk do të përkrahen në këtë konkurs.
* Udhëheqësi i projektit nuk mund të konkurojë me projekt të ri dhe nuk mund të jetë anëtar i ndonjë projekti tjetër përderisa nuk e ka përmbyllur projektin paraprak.
* Udhëheqësi i projektit mund të jetë bartës i vetëm një projekti dhe njëkohësisht nuk mund të jetë anëtar i ndonjë projekti tjetër.
* Në rastet kur dekani përfshihet në projekt, atëherë projektin e nënshkruan menaxheri i dekanit (Rektori).
* Realizimi i projektit mund të shtyhet edhe pas periudhës fillestare, në qoftë se nuk mund të realizohet për shkaqe të jashtëzakonshme. Në këto raste, Këshilli merr vendim për vazhdimin apo jo të projektit.
* Kompjuterët desktopë apo laptopë nuk konsiderohen si pajisje të posaçme prandaj nuk mbulohen nga kjo thirrje.

**Njoftimi i aplikuesve:**

* Vendimi i përfituesve nga ky konkurs do të bëhet publike në webfaqen e MASHTI.

Personi kontaktues:

Sebahate Jupolli Safçi

Tel: +381 (0) 38 213 189

E-mail: sebahate.jupolli@rks-gov.net

Ministria e Arsimit, Shkencës, Teknologjisë dhe Inovacionit